OpenLLM-France/wikimedia huggingface dataset:
# II Col·loqui Internacional "La lingüística de Pompeu Fabra"

Congrés científic que va tenir lloc del 7 al 9 d'abril de 2003 a Tarragona, organitzat pel Departament de Filologia Catalana de la Universitat Rovira i Virgili, i que va aplegar uns dos-cents estudiosos de la figura i l'obra de Pompeu Fabra i Poch i donar continuïtat al I Col·loqui Internacional (1998), que s'havia celebrat amb motiu del cinquantenari de la seva mort. Durant els tres dies que va tenir lloc es van presentar vint-i-vuit ponències i comunicacions tant d'especialistes de reconegut prestigi com de lingüistes menys coneguts que van aportar noves perspectives metodològiques i un perfil més tècnic. Entre altres intervencions, es va reflexionar sobre la vigència del model de planificació lingüística, es va aprofundir en la relació de Fabra amb altres gramàtics coetanis, es van descobrir textos inèdits del gramàtic gracienc i es va presentar la futura edició de les obres completes, dirigida per Joan Solà. També es va constatar l'interès que desperta en altres latituds: Alemanya, Rússia, Suècia, Hongria... Les actes corresponents es van publicar amb el nom Entorn i vigència de l'obra de Fabra (Cossetània, 2007).
# Agrupación Deportiva Antorcha

La Agrupación Deportiva Antorcha, de vegades esmentada com Antorxa, fou una entitat poliesportiva catalana de la ciutat de Lleida.
El club va néixer l'any 1948, depenent de la delegació local del Frente de Juventudes, sota la dictadura franquista, i fou fomentat per l'obra sindical Educación y Descanso.
Fou una de les entitats pioneres en la introducció del basquetbol a Lleida. Entre 1966 i 1970 es fusionà amb la secció de bàsquet del Sícoris Club per formar el Milsa AS Lleida, club que arribà a jugar a segona divisió estatal. Disputava els seus partits al Pavelló dels Camps Elisis (o pavelló Antorxa).
Una altra secció destacada fou la de voleibol, que arribà a jugar a la màxima categoria del voleibol espanyol.
Una de les seccions més destacades de l'entitat ha estat la d'atletisme, per la quan han competit atletes com Bonaventura Baldomà i Rius, Abel Perau Gelet o Glòria Pallé i Torres. L'any 1984 cessà l’activitat.

## Referències

* 1 2 3 «agrupacion-deportiva-antorcha». Enciclopèdia de l'esport català. Barcelona: Grup Enciclopèdia Catalana.
* ↑ «milsa-as-lleida». Enciclopèdia de l'esport català. Barcelona: Grup Enciclopèdia Catalana.
* ↑ «Pavelló Camps Elisis (Antorxa)». Ajuntament de Lleida. [Consulta: 7 abril 2024].
* ↑ «La II liga nacional de balonvolea». Mundo Deportivo, 06-12-1965. [Consulta: 7 abril 2024].
# Districte d'Aigle

El Districte d'Aigle és un dels districtes actuals del cantó suís de Vaud. Té 36217 habitants (cens del 2004) i 434,85 km². És l'únic districte que no va ser modificat en la reforma de 2008 i té 15 municipis i el cap és Aigle.

## Municipis

* Aigle
* Bex
* Chessel
* Corbeyrier
* Gryon
* Lavey-Morcles
* Leysin
* Noville (Vaud)
* Ollon
* Ormont-Dessous
* Ormont-Dessus
* Rennaz
* Roche
* Villeneuve
* Yvorne

## Vegeu també

* Districtes del Cantó de Vaud
# Divendres (desambiguació)

«Divendres» té aquests significats:
* Divendres: és el cinquè dia de la setmana.
* Divendres: en televisió, magazín diari de TV3 emès de 2009 a 2017.
# Dmisokolovita

La dmisokolovita és un mineral de la classe dels fosfats. Rep el nom en honor del geòleg i mineralogista rus Dmitry Ivanovich Sokolov (1788 - 1 de desembre de 1852), de l'Institut de mines de Leningrad.

## Característiques

La dmisokolovita és un arsenat de fórmula química K₃Cu₅AlO₂(AsO₄)₄. Va ser aprovada com a espècie vàlida per l'Associació Mineralògica Internacional l'any 2013, i la primera publicació data del 2015. Cristal·litza en el sistema monoclínic. Presenta una combinació única d'elements, sent un oxiarsenat d'alumini naturals. Es troba estructuralment relacionada amb la shchurovskyita en termes de topologia general.

## Formació i jaciments

Va ser descoberta a la fumarola Arsenàtnaia, situada al segon con d'escòria de l'avanç nord de la Gran erupció fissural del volcà Tolbàtxik, a l'óblast de Kamtxatka (Districte Federal de l'Extrem Orient, Rússia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Dmisokolovite» (en anglès). Mindat. [Consulta: 19 agost 2019].
# Don Walsh

Don Walsh (Berkeley, 2 de novembre de 1931 - Myrtle Point, 12 de novembre de 2023) va ser un oficial de la Marina dels Estats Units d'Amèrica conegut per ser un dels dos únics homes (Jacques Piccard és l'altre) en haver assolit el punt més baix de la superfície terrestre, la fossa Challenger, que es troba a la fossa de les Mariannes.
El 23 de gener de 1960 Jacques Piccard i Don Walsh van assolir el llit de l'oceà dintre del batiscaf Trieste. La profunditat del descens va ser calculada en 10.916 m (35.813 peus), però uns mesuraments fets el juny del 2009 van determinar un nou valor, i es va recalcular la profunditat del la fossa Challenger en 10.971 m (35.994 peus; 6,82 milles).

## Referències

* ↑ https://news.usni.org/2023/11/13/retired-navy-capt-don-walsh-deep-sea-submariner-and-ocean-explorer-dies-at-92
* ↑ «Daily Reports for R/V KILO MOANA June and July 2009». University of Hawaii Marine Center, 04-06-2009 [Consulta: 17 març 2011]. Arxivat 2012-05-24 at Archive.is «Còpia arxivada». Arxivat de l'original el 2012-05-24. [Consulta: 17 març 2011].
# Dia Mundial de la Poesia

El Dia Mundial de la Poesia és una celebració que es realitza cada 21 de març anualment des de l'any 1999, quan la Conferència General de la UNESCO el va proclamar.
Arreu han sorgit iniciatives de caràcter divers per festejar-lo. Des de l'any 2007 la Institució de les Lletres Catalanes promociona aquesta celebració a les terres de parla catalana amb l'organització de diferents accions amb l'objectiu de difondre el fet poètic, des de lectures de poemes a diferents poblacions fins a l'edició d'un opuscle commemoratiu que conté un poema creat especialment per a l'ocasió, original en llengua catalana i traduït a diverses llengües.
Els autors i autores que han participat en la celebració del Dia Mundial de la Poesia amb la creació d'un poema expressament per a l'ocasió, traduït a diverses llengües, són Josep Piera (País Valencià, 2008), Ponç Pons (Menorca, 2009), Jordi Pàmias (Lleida, 2010), Marta Pessarrodona (Barcelona, 2011), Narcís Comadira (Girona, 2012), Zoraida Burgos (Tortosa, 2013), Montserrat Abelló (Tarragona, 2014), Jaume Pont (Lleida, 2015), Olga Xirinacs (Tarragona, 2016), Antònia Vicens (Santanyí, Mallorca, 2017), Marc Granell (València, 2018) i Rosa Fabregat (Girona, 2019).

## Referències

* 1 2 «El Departament de Cultura impulsa més d'un centenar d'activitats per commemorar el Dia Mundial de la Poesia». Web. Generalitat de Catalunya, 01-03-2013. [Consulta: març 2013].
* ↑ «Un poema de Jaume Pont per celebrar el 21 de Març el Dia Mundial de la Poesia». [Consulta: 21 març 2015].
* ↑ «"Preneu les roses" d'Olga Xirinacs per al Dia Mundial de la Poesia 2016». Institució de les Lletres Catalanes, 24-02-2016. [Consulta: 10 març 2016].
* ↑ Admin. «Dia Mundial de la Poesia». [Consulta: 27 març 2017].
* ↑ Girona, Diari de. «Un poema de Rosa Fabregat en vint llengües, en el Dia Mundial de la Poesia a Girona». [Consulta: 21 març 2019].
# Dorothy Adkins

Dorothy Adkins (1912-1975) va ser una psicòloga especialista en psicometria.
Va créixer a Atlanta, una ciutat al Comtat Pickaway, Ohio. El seu pare era un empresari i un pagès, mentre que la seva mare era una professora escolar.
La primera dècada després del seu doctorat va treballar en les proves de la Universitat de Chicago. Va ser la primera dona catedràtica que s'incorporarà al departament de psicologia de la Universitat de Carolina del Norte en Chapel Hill, per a finalment ser el cap del departament. Al 1966, va ser directora del Centre de Recerca en Educació Infantil de la Universitat de Hawaii. Ha estat presidenta de la Psychometric Society, presidenta de la divisió d’avaluació de l’APA i presidenta de la North Carolina Psychology Association.
Els seus papers es protegeixen en els Arxius de la Història de Psicologia americana a la Universitat d'Akron.

## Referències

* ↑ «Dorothy Adkins papers :: Manuscripts (correspondence, papers, memoranda of notable American psychologists)», 04-02-2015. Arxivat de l'original el 2015-02-04. [Consulta: 3 maig 2021].
* ↑ «Famous Women in Testing». [Consulta: 3 maig 2021].
# Eaton (Colorado)

Eaton és una població dels Estats Units a l'estat de Colorado. Segons el cens del 2000 tenia 2.690 habitants.

## Demografia

Segons el cens del 2000, Eaton tenia 2.690 habitants, 1.033 habitatges, i 765 famílies. La densitat de població era de 540,9 habitants per km².
Dels 1.033 habitatges en un 36,7% hi vivien nens de menys de 18 anys, en un 62% hi vivien parelles casades, en un 9,1% dones solteres, i en un 25,9% no eren unitats familiars. En el 23% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,07.
Per edats la població es repartia de la següent manera: un 28,6% tenia menys de 18 anys, un 7% entre 18 i 24, un 26,6% entre 25 i 44, un 25% de 45 a 60 i un 12,8% 65 anys o més.
L'edat mediana era de 38 anys. Per cada 100 dones de 18 o més anys hi havia 86,2 homes.
La renda mediana per habitatge era de 47.314 $ i la renda mediana per família de 55.144 $. Els homes tenien una renda mediana de 38.839 $ mentre que les dones 27.292 $. La renda per capita de la població era de 20.816 $. Entorn del 3,4% de les famílies i el 5,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eaton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Eaton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Eaton (Ohio)

Eaton és una població dels Estats Units a l'estat d'Ohio. Segons el cens del 2000 tenia 8.133 habitants.

## Demografia

Segons el cens del 2000, Eaton tenia 8.133 habitants, 3.274 habitatges, i 2.183 famílies. La densitat de població era de 553,8 habitants per km².
Dels 3.274 habitatges en un 30,3% hi vivien nens de menys de 18 anys, en un 51,3% hi vivien parelles casades, en un 11,2% dones solteres, i en un 33,3% no eren unitats familiars. En el 29,1% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,89.
Per edats la població es repartia de la següent manera: un 24% tenia menys de 18 anys, un 8,7% entre 18 i 24, un 27,5% entre 25 i 44, un 21,6% de 45 a 60 i un 18,1% 65 anys o més.
L'edat mediana era de 38 anys. Per cada 100 dones de 18 o més anys hi havia 85,6 homes.
La renda mediana per habitatge era de 37.231 $ i la renda mediana per família de 42.241 $. Els homes tenien una renda mediana de 32.404 $ mentre que les dones 24.006 $. La renda per capita de la població era de 16.771 $. Aproximadament el 5,8% de les famílies i el 8,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eaton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Eaton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Dulwich Picture Gallery

La Dulwich Gallery és un museu d'art situat a Dulwich (població dins del comtat del Gran Londres). Es va inaugurar el 1817 en una galeria expressament dissenyada, la qual cosa va ser una novetat en la seva època doncs gairebé tots els museus antics (Louvre, Uffizi, Museu del Prado, Ermitage, etc) reutilitzaven edificis ja existents.
El museu o galeria Dulwich va ser el primer museu de pintures obert en la metròpoli londinenca, ja que la National Gallery és uns anys posterior. La seva col·lecció, si bé no gaire extensa, inclou importants pintures de Rembrandt, Rubens, Van Dyck, Poussin i Murillo.

## Enllaços externs

* Dulwich Picture Gallery - Lloc web oficial
# Echimys saturnus

Echimys saturnus és una espècie de mamífer rosegador de la família de les rates espinoses. Viu a l'est de l'Equador i el centre del Perú. Es tracta d'un animal arborícola de costums nocturns. El seu hàbitat natural són les selves de plana i premontà. Està amenaçada per la fragmentació d'hàbitat i la desforestació.

## Referències

* ↑ Tirira, D.; Solari, S. Echimys saturnus. UICN 2008. Llista Vermella d'espècies amenaçades de la UICN, edició 2008, consultada el 17 febrer 2015.
# Edith González Fuentes

Edith González Fuentes (Ciutat de Mèxic, 10 de desembre de 1964 - Huixquilucan, 13 de juny de 2019) fou una actriu i ballarina mexicana.
Va començar a actuar de nena i particià en nombroses telenovel·les, obres de teatre i pel·lícules. Va guanyar el premio TvyNovelas el 1994 i el 2007.

## Filmografia
### Telenovel·les

* 3 familias (2018) - Katy
* Eva la Trailera (2016)
* Las Bravo (2014-2015)
* Vivir a destiempo (2013)
* A corazón abierto (2012)
* Cielo rojo (2011-2012)
* Camaleones (2009)
* Doña Bárbara (2008-2009).
* Palabra de mujer (2007)
* Mundo de fieras (2006)
* Mujer de madera (2004)
* Salomé (2001)
* Nunca te olvidaré (1999)
* La jaula de oro (1997)
* La sombra del otro (1996)
* Corazón salvaje (1993)
* En carne propia (1990)
* Flor y Canela (1988)
* Rosa salvaje (1987)
* Monte calvario (1986)
* Sí, mi amor (1984)
* Bianca Vidal (1983)
* La Fiera (1983)
* Chispita (1982)
* El hogar que yo robé (1981)
* Soledad (1980)
* Ambición (1980)
* Los ricos también lloran (1979)
* Lo imperdonable (1975)
* Los miserables (1973)
* Mi primer amor (1973)
* Lucía Sombra (1971)
* El amor tiene cara de mujer (1971)
* Cosa juzgada (1970)

### Pel·lícules

* Deseo (2013)
* Poquita ropa (2010)
* Señorita Justice (2004)
* Salón México (1996)
* Los cómplices del infierno (1994)
* El descuartizador (1991)
* El jugador (1991)
* Atrapados (1990)
* Sentencia de muerte (1990)
* Trampa infernal (1989)
* Central camionera (1988)
* Pero sigo siendo el rey (1988)
* Adiós Lagunilla, adios (1984)
* Fabricantes de pánico (1980)
* Guyana, el crimen del siglo (1980)
* Cyclone (1977)
* El rey de los gorilas (1976)
* Alucarda, la hija de las tinieblas (1975)

## Referències

* ↑ Murió la actriz Edith González tras una lucha contra el cáncer de ovario (castellà)
* ↑ Edith González está de regreso en la televisión mexicana con la teleserie Tres familias

## Enllaços externs

* Foro Internacional de Edith González
# Washi

El washi (和紙), també dit wagami o paper Japó, és un tipus de paper produït al Japó. El washi pot ser produït de fibres provinents de les següents plantes:
* Ganpi (雁皮, ganpi) (D. sikokiana).
* Mayumi (檀, Mayumi) (Euonymus sieboldianus).
* Kōji (檀, Kōji) (Broussonetia kazinoki × papyrifera).
* Bambú
* Cànnabis
* Arròs
* Blat
El washi és generalment més resistent que el paper produït de polpa de fusta i sol tenir una llarga vida útil. És usat en diverses arts tradicionals com són l'origami, el shodo i l'ukiyo-e. El washi també va ser usat per a fer diversos productes de la vida diària com són roba, llums i joguets.

## Vegeu també

* Rokkaku dako
# Fundació Barcelona Media

La Fundació Barcelona Media és un centre tecnològic ubicat al districte 22@ de Barcelona. El centre es dedica primordialment a les activitats de recerca, desenvolupament i innovació en els àmbits de la comunicació, media i noves tecnologies.
El 2014 van publicar un estudi sobre per què s'avorreix l'audiència. Des de 2008, Barcelona Media és un dels membres d'ACT (Associació de Centres Tecnològics). El 2010, el centre va signar, amb cinc altres centres tecnològics avançats de Catalunya (Ascamm, Barcelona Digital, Cetemmsa, CTM i Leitat), la creació de l'Aliança Tecnològica de Catalunya, amb l'objectiu de generar i executar grans projectes tecnològics a Catalunya, promovent una major col·laboració i coordinació en les activitats desenvolupades pels Centres Tecnològics locals i entre aquests i a la resta d'agents tecnològics del sistema d'innovació tornant així més eficients les seves accions. En aquest mateix any, el centre va canviar la seva denominació oficial a Fundació Barcelona Media.

## Referències

* ↑ «Cercar el nou format de creació». El Punt Avui, 26-04-2015 [Consulta: 11 agost 2015].
* ↑ Rodríguez, Alba «L'entorn ideal per provar solucions multimèdia». Digital de Barcelona, 24-02-2015 [Consulta: 11 agost 2015].
* ↑ P., A. «Averiguar cuándo y por qué se aburre la audiencia». El Mundo, 11-07-2014 [Consulta: 29 juliol 2014].
* ↑ «ACT - Membres». Arxivat de l'original el 2010-10-29. [Consulta: 29 octubre 2010].
* ↑ Gencat «L'agència ACC1Ó impulsa la creació de l'Aliança Tecnològica de Catalunya». Gencat.cat, 13-05-2010 [Consulta: 29 juliol 2014]. Arxivat 29 de juliol 2014 a Wayback Machine. «Còpia arxivada». Arxivat de l'original el 2014-07-29. [Consulta: 29 octubre 2010].
# Gavina de Buller

La gavina de Buller (Chroicocephalus bulleri) és un ocell marí de la família dels làrids (Laridae) que habita rius i llacs de Nova Zelanda, sobretot a l'illa del Sud, però també localment a l'illa del Nord.
# Adenomera

Adenomera és un gènere de granotes de la família Leptodactylidae que es troba a l'est de la serralada dels Andes a Sud-amèrica.

## Taxonomia

* Adenomera andreae
* Adenomera araucaria
* Adenomera bokermanni
* Adenomera diptyx
* Adenomera heyeri
* Adenomera hylaedactyla
* Adenomera lutzi
* Adenomera marmorata
* Adenomera martinezi

## Referències

* IUCN (anglès)
# Districte d'Añisok

El districte d'Añisok és un districte de Guinea Equatorial, a la part sud-oest de la província Wele-Nzas, a la regió continental del país. La capital del districte és Añisok. El cens de 1994 hi mostrava 22.613 habitants. Tenia 68 Consells de Poblats.

## Referències

* ↑ Law, Gwillim. «Districts of Equatorial Guinea» (en anglès), 22-03-2016. [Consulta: 25 setembre 2017].
* ↑ «Anuario estadístico de Guinea Ecuatorial 2018». Arxivat de l'original el 2022-01-23. [Consulta: 24 maig 2023].

## Enllaços externs

* Dades de la població de Guinea Equatorial, 1994
# Yangon United Football Club

El Yangon United Football Club (YUFC) (birmà ရန်ကုန် ယူနိုက်တက် ဘောလုံး အသင်း) és un club de futbol birmà de la ciutat de Yangon.

## Història

Tot i que el club va ser fundat l'any 2009, en essència és el Air Bagan FC de la lliga Premier de Myanmar.

## Clubs afiliats

* BEC Tero Sasana FC

## Palmarès

* Lliga Premier de Myanmar: 5
** 2011, 2012, 2013, 2015, 2018

## Referències

* ↑ «First Team». en birmà
* ↑ Amoy Ghoshal «AFC Cup rivals' watch – Yangon United». Sportskeeda, 03-05-2013.
* ↑ Thomas Kean «Footballers from abroad at home in Myanmar». The Myanmar Times, May 25-31, 2009. Arxivat de l'original el 2012-03-13 [Consulta: 17 novembre 2009]. Arxivat 2012-03-13 a Wayback Machine.

## Enllaços externs

* Web oficial Arxivat 2009-11-25 a Wayback Machine.
* First Eleven Journal Arxivat 2013-11-16 a Wayback Machine.
* Soccer Myanmar Arxivat 2015-11-19 a Wayback Machine.
# Ďanová

Ďanová és un poble i municipi d'Eslovàquia que es troba a la regió de Žilina, al centre-nord del país.

## Referències

* ↑ «Martin (District, Žilinský kraj, Slovakia) - Population Statistics, Charts, Map and Location» (en anglès). [Consulta: 9 novembre 2018].
# Abd-al-Hayy (nom)

Abd-al-Hayy és un nom masculí teòfor àrab islàmic (àrab: عبد الحي, ʿAbd al-Ḥayy) que literalment significa ‘Servidor del Vivent’, essent «el Vivent» un dels epítets de Déu. Si bé Abd-al-Hayy és la transcripció normativa en català del nom en àrab clàssic, també se'l pot trobar transcrit ‘Abdul Haie... normalment per influència de la pronunciació dialectal o seguint altres criteris de transliteració. Com a teòfor, també el duen molts musulmans no arabòfons que l'han adaptat a les característiques fòniques i gràfiques de la seva llengua.
Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «حيي». ISBN 978-84-412-1546-7.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «حيي». ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. «حيي» (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Áttila de Carvalho

Áttila de Carvalho, conegut futbolísticament com a Áttila, (Rio de Janeiro, 16 de desembre de 1910 - ?) fou un jugador de futbol brasiler de les dècades de 1920 i 1930.

## Trajectòria

Començà la seva carrera a l'América de Rio de Janeiro, club amb el qual guanyà el campionat estatal de 1931. El 1933 fitxà pel Botafogo, club on guanyà els campionats de 1933 i 1934. Disputà vuit partits amb la selecció del Brasil, essent convocat pel Mundial de 1934.

## Palmarès

* Campionat carioca:
** América: 1931
** Botafogo: 1933, 1934

## Referències

* ↑ «Perfil a CBF.com». CBF. [Consulta: 17 març 2014].
# Çoruh

«Çoruh» té aquests significats:
* Riu Çoruh, al nord-est de Turquia
* Província de Çoruh, antic nom de la província d'Artvin (Turquia)
# Çò d'Arnaudet

Çò d'Arnaudet és una casa de Viella, al municipi de Vielha e Mijaran (Vall d'Aran), inclosa a l'Inventari del Patrimoni Arquitectònic de Catalunya.

## Descripció

És una tipologia de casal molt poc usual a la Val d'Aran pel fet que basa la seva estètica en la importància dels elements oberts a l'aire lliure (terrasses,balconades,balcons)Edifici de secció rectangular que presenta la façana principal orientada a llevant, paral·lela a la "capièra" amb obertures en les dues plantes (3-3) i llucanes en "l'humarau" el qual hi queda integrat mitjançant un cos transversal a l'eix de la coberta, resolta amb un llosat de pissarra. La porta principal és precedida per una terrada dotada d'una notable barana, i és aixoplugada per un pòrtic que suporta el balcó del primer pis, amb balustres; al damunt un segon balcó amb fusta torrejada. Per la banda de migdia, dessota del que suporta el balcó del primer pis, amb balustres; al damunt, un segon balcó amb fusta torrejada. Per la banda de migdia, dessota del "tresaigües" compareix una balconada.I per la banda de ponent, precedida d'un clos, trobem reproduïts els mateixos elements.

## Història

Arnau és un dels noms més tradicionals de la Val. Així a mitjan segle xvi trobem a la vila de Vielha es d'Arnau de Çò de Marot, els d'Arnaudot (precedit per un Arnau "lo Gros") i un Joan Arnaudet que ens dubte correspon a l'actual casa.

## Referències

* 1 2 «Çò d'Arnaudet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 desembre 2016].